15. schôdza NR SR - 7.deň - A. dopoludnia
Dátum: 2024-06-20
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

24. Milé kolegyne, milí kolegovia, milá pani ministerka, práve diskutujúca o plavbe na Jadran s pánom... (Reakcia ministerky.) Nezávidím ti, ja ti doprajem, ja ti doprajem, tak si výborne vyzerala v tých plavkách na tom Jadrane namiesto toho, aby si pracovala tu v Národnej rade. No, však ale ty si povedala, ty si povedala, že nemám ti závidieť, pani ministerka, tak ti nezávidím, nezávidím ti. Nezávidím, ale musím aj ja povedať, že to čo previedla pani ministerka tým, že namiesto práce pre slovenský národ, išla pracovať pre nejakú firmu, kde si obliekla svoje tričko, je nechutné. Je to nechutné, a zároveň je to potvrdenie toho, čo si robí aj Andrej Danko, ktorý sa vyberie vládnym špeciálom na futbal a zoberie so sebou svojich kamarátov ministrov. Je to nechutné a toto sa tu deje. Ale poďme k meritu veci. Pani ministerka povedala, že, že tu sú značné hospodárske škody, vzniknú, značné hospodárske škody a povedala, a toto je niečo, čo je unikátne. Keby ste ma neprerušovali, pani ministerka, prihláste sa do rozpravy, vyrušujete tu vkuse, nie ste na Jadrane, prosím vás, kľudne sa správajte tak ako v parlamente. Nie je zabezpečená ochrana ľudských práv, lebo digitálne služby nefungujú. Tak toto je veta, ktorá láme srdcia všetkým ľuďom, ktorí sa boja o svoju bezpečnosť. Nie je zabezpečená ochrana ľudských práv, lebo digitálne služby nefungujú. Pani ministerka, Dominik Drdula neexistuje, existuje Dominik Drdul. Pani poslankyňa v ružových šatách, Kruš... Kram... Kro..., jak sa volá? No, pani poslankyňa z SNS v ružových šatách, Kramplová, ospravedlňujem sa, vedel som, že Kr... ste. (Reakcia z pléna.) Áno, tak ale ja som sa spýtal, pani ministerka. Stále vyrušuje, stále, ona je taká z toho Jadranu ešte z tých delfínov a z tej veľryby, ešte taká rozrušená. Takže, pani poslankyňa v ružových šatách, vy vôbec neviete, o čom hovoríte. Vy vôbec neviete. Ten zákon od prvej chvíle bol a je pripravený na stole ministerstva. Prosím vás, overte si vy fakty, lebo vy zavádzate, fabulujete a rozprávate veci, ktoré vôbec s realitou nemajú nič spoločné. Tento zákon naozaj bol predložený tu v parlamente, lenže vtedy ho neprijali, vtedy ho neprijali poslanci za SME RODINA, žiaľbohu, ale ani pán Valášek a ani pán Taraba, ani pán Taraba. Ale, pani ministerka, toto skrátené legislatívne konanie nie je preto, že by predchádzajúca vláda bola nečinná, ale preto, lebo vy ste mali od začiatku, vy ste od začiatku vedeli, že toto má ísť, toto má ísť do legislatívneho rokovania, ale vy ste predkladali iné zákony. Tuná váš výkonný práporčík (Povedané s pobavením.) predkladal veci, ktoré vôbec nemali, ktoré mali čas, ale vy ste sa ponáhľali s inými vecami, ktoré boli pre Slovenskú národnú stranu dôležité. Ale teraz, teraz je toto, toto musí ísť do skráteného legislatívneho konania, lebo ste nekonali, lebo ste nekonali. V apríli prišla výzva, infringement, v apríli, v apríli, priatelia, im prišla, že nekonajú. A vy ste už od prvej chvíle mohli konať, od prvej chvíle, ako ste sa dostali. Vy klamete a zavádzate a vyhovárate sa. To je vaša klasická, to je vaša klasická rétorika, že, že tu, že tu Milanová nekonala. Viete, tento zákon bol v gescii ministerstva hospodárstva, ak viete, ministerstvo hospodárstva, ale ministerstvo kultúry ho teda pripravilo a ho aj predložilo. To, že nebol prijatý, no, žiaľbohu, nebol prijatý, nebol. Ale mali ste to teda, máte vládnu väčšinu, mali ste to, mali ste to pripravené od začiatku. A nevzdychajte tu, pani ministerka, je to tak. Vzdycháte, vzdycháte, pani ministerka, robíte, že jeeežiš, jeeežiš. No keď budete robiť ježiš, ježiš, ale vy môžete, lebo vy ste vlastne, no nová, nová. Tá šou bola na tej lodi, pani ministerka... (Prerušenie vystúpenia predsedajúcim.) Žiga, Peter, podpredseda NR SR Pán poslanec, skúsme ku skrátenému legislatívnemu konaniu. Pročko, Jozef, poslanec NR SR Si to musím nájsť, áno, musím si to nájsť. Presne tak. Takže pani ministerka vkuse ma vyrušuje, vkuse tu rozpráva, hľadá si fotky, fotky si hľadá, vkuse ma vyrušuje, vkuse. To je, keby ste tu sedeli vedľa nej, ale ona to robila aj v Markíze, toto. Keby ste ju zažili v Markíze, to bola hviezda Markízy, hlavne keď začala tie svoje homofóbne a veci. Áno, áno, áno, hľadám to, prepáčte, prepáčte, hľadám to. No však ja mám ešte, mám 4.37, priatelia, takže kľud. Takže áno, tu je to. Ešte raz, priatelia. Dominik Drdul predkladal ten zákon, no a tlačové ministerstvo kultúry, samozrejme, klame, až sa práši. Realita je taká, že Európska komisia nezačala žiadne konanie voči SR z dôvodu neplnenia povinností z 19. 10. 2022. Faktom je, že 19. 10. 22 prijali orgány EÚ Digital Services Act, v skratke DSA a veci. Bola publikovaná, 27. 10 bola publikovaná v úradnom vestníku EÚ a 17. 2. 2024 mala ako celok nadobudnúť účinnosť, pričom niektoré časti vstúpili do platnosti 17. 11. 2022. Ako som už hovoril, v apríli dostala táto vláda výzvu, výzvu. Ministerstvo kultúry bolo spolugestorom a od začiatku bolo v celej veci nápomocné, úplne nápomocné. Dominik Drdul a Miroslav Kollár, tento návrh zákona bol prerokovaný na 94. schôdzi 15. júna 2023, avšak poslanci o predmetnom návrhu, tento predmetný návrh neschválili, ako som už hovoril. No a na záver svojho vystúpenia chcem povedať ešte raz, že tento zákon je v skrátenom legislatívnom konaní preto, lebo pani ministerka nekonala a nekoná. Preto, lebo pani ministerka namiesto plnenia si svojich povinností, si ide na dovolenku na Jadran. A to je, to je niečo, čo, čo odmietam. Naozaj, pani ministerka by mala v prvom rade pracovať pre Slovensko a pre slovenský národ. Takže, pani ministerka, zavádzate. Toto skrátené legislatívne konanie je preto, lebo si neplníte svoje povinnosti. A hovoríte, že vzniknú značné hospodárske škody. Zavádzate. No, ja to nechcem bagatelizovať, ale čo sú značné hospodárske škody? To je sto miliónov? Alebo desať miliónov? To sú značné hospodárske škody. Ale vy tu rozprávate, že dostane Slovensko 700-tisíc eur pokutu, a to sú značné hospodárske škody. A ešte zavádzate, že nie je zabezpečená ochrana ľudských práv, lebo digitálne služby nefungujú. Tak toto je, to je naozaj hodné toho, že Zem je plochá a na, z druhej strany Mesiaca žijú Marťania. Ďakujem.